## Elisa Núñez destaca el seu objectiu de posar a la disposició de tots els ciutadans “una vertadera justícia, transparent, ràpida i eficient”

*** Núñez prioritza el fet d’escoltar les peticions i les necessitats dels professionals que s’encarreguen de la seguretat i la protecció de la ciutadania, i de la prevenció i l’extinció d’incendis
* Assegura que el Govern Valencià “està involucrat a dotar tota l’Administració de Justícia dels millors mitjans materials i humans”**

La consellera de Justícia i Interior, Elisa Núñez, s’ha compromés a desenvolupar la seua tasca amb “rigor, compromís i responsabilitat” i ha manifestat que el seu objectiu és que, “des de hui, tots els ciutadans de la Comunitat Valenciana tinguen accés a una vertadera justícia, transparent, ràpida i eficient”.

La consellera ha fet aquestes declaracions durant l’acte de traspàs de carteres, que ha tingut lloc a la sala d’actes de la Ciutat Administrativa 9 d’Octubre de València, i en la qual ha estat present el vicepresident Vicente Barrera.

La nova titular de Justícia i Interior ha agraït al president de la Generalitat, Carlos Mazón, la confiança depositada en ella per a formar part d’aquest govern, i ha explicat que el Consell “està involucrat a dotar tota l’Administració de Justícia dels millors mitjans materials i humans”.

Durant la seua intervenció, Elisa Núñez ha subratllat que entre les seues prioritats destaca “escoltar les peticions i les necessitats de tots els professionals que s’encarreguen de la seguretat i la protecció de la integritat física de tots els ciutadans de la Comunitat Valenciana”. De la mateixa manera, també ha mostrat el seu propòsit a “escoltar els professionals que s’encarreguen de la prevenció d’incendis i de la seua extinció”.

Fecha: 20/07/2023